
POLIKLINIKA 


Što danas kuhati? 
Koliko ste se puta doveli u ovu situaciju? 


Često problem nije skuhati i pripremiti obrok, već je problem pronaći svakodnevnu 
zdravu inspiraciju. Upravo zato je i nastala ova kuharica koju smo kreirali u suradnji i 'pod 
kuhačom' naše nutricionistice Tee Premoše. 


Želja nam je da vas recepti barem malo inspiriraju i olakšaju vam svakodnevicu jer za 
pripremu ovih obroka nije potrebno odvojiti više od pola sata. Pronaći ćete ideje Za sva- 
kodnevne obroke, ali i što pojesti kad nastupi 'slatka kriza', što pojesti kao međuobrok ili 
pak što možete ponijeti na posao. Tu su i brojni savjeti i razlozi zašto određenu namirnicu 
uključiti u svoju prehranu te je zavoljeti još više. 


Osnova zdrave prehrane temelji se na redovitoj prehrani, odnosno preporučuje se 
prehrana s više obroka dnevno, ali s količinski manje hrane. Savjet zlata vrijedan je da ne 
preskačete obroke i da prvi obrok nikako ne bude tek u poslijepodnevnim satima kad 
dođete kući s posla. Glad ne treba ignorirati jer se javlja kao fiziološka potreba za hranom, 
a hrana, osim što nas čini sretnima, ujedno je i gorivo potrebno našem tijelu da funkcioni- 
ra na najbolji mogući način. 


Pravilnom prehranom se održava dobro zdravlje, preveniraju se mnoge bolesti, za- 
dovoljavaju se energetske potrebe, omogućuje se obavljanje fizičkog rada. 


Namirnice na vašem tanjuru moraju biti što raznovrsnije - mnogo svježeg voća i 
povrća, ribe, žitarica, maslinovog ulja. Nikako ne smijete zaboraviti na obavezan unos 
dovoljnih količina tekućine, a pritom mislimo i na vodu, ali ina jogurte te prirodne voćne 
ili povrtne sokove. 


Želimo vam dobar i zdrav tek! 


SAVJET! 
Možete napraviti verziju quichea od blitve te malo špeka ili pancete. Umjesto mlijeka možete koristiti grčki 
jogurt ili slatko vrhnje. 

Također, možete pripremiti i quiche od leće, brokule te pesta od oraha i rajčica. Uz posni sir sjajno ide i 
mozzarella. 


QUICHE OD TIKVICA, 
SIRA I ŠUNKE 


Quiche je odličan izbor doručka, možete ga pripremiti i dan ranije pa ponijeti drugi dan 
na posao kao obrok za ručak, a može poslužiti i kao obrok nakon treninga zbog izvora 
proteina i ugljikohidrata. 


Uz slasni zalogaj predlažemo i čašu jogurta, a može i zdjela Zelene salate. 


SASTOJCI ZA TIJESTO: 


200 g integralnog brašna (prijedlog: 100 g polubijelog, 50 g zobenog brašna i 50 g heljdinog) 
90 g masnoće po želji (prijedlog: 50 g masti + 40 g maslaca) 

0,5 -1 dl hladne vode 

prstohvat soli 


PUNJENJE: 


200-300 g skute (prijedlog: može i skyr ili posni sir) 

2 jaja 

100 g zelene tikvice, otprilike polovica (prijedlog: može i brokula, šparoge, gljive) 
50 g šunke ili dimljenih pureća prsa 

> manje glavice luka 

50 g naribanog tvrdog sira ili parmezana 

1dl mlijeka (ili po potrebi) 

sol, papar, začinsko bilje, dimljena paprika 

1 žlica maslinovog ulja 


PRIPREMA: 


Od svih sastojaka prvo izmjesiti tijesto. Tijesto se može odmah razvaljati, staviti u kalup i peći nekih 5 - 7 
minuta, na 200"C. 

Na maslinovom ulju dinstati sitno nasjeckani luk, šunku narezanu na kockice te naribanu tikvicu i dodati 
začine. Ostaviti sa strane par minuta da se ohladi. U posebnu posudu pomiješati 2 jaja, odabrani sir, sol, 
papar te dodati prethodno pripremljenu smjesu koju ste dinstali. Ovisno o siru koji ste odabrali, a s obzi- 
rom da smjesa treba biti blago tekuća i ne pretvrda, po potrebi dodajte mlijeko. 

Na pečeno tijesto staviti punjenje i vratiti u pećnicu na još otprilike 30 min. 


ZOBENI KEKSIĆI 


Moćni keksići? Zob je odličan izvor beta glukana, poznatog imunomodulatora, grožđice 
su izvor željeza, sjemenke izvor magnezija, a ovi cjeloviti keksi bogati su i vlaknima koja su 
vrlo bitna za zdravlje probavnog sustava te daju spojeve koji imaju direktan protuupalni 
učinak. 2 do 3 keksića mogu poslužiti kao doručak kad ste u žurbi ili kao međuobrok jer ih 
je vrlo praktično ponijeti sa sobom. 


SASTOJCI: 


125 g sitnih zobenih pahuljica 

1 šaka mljevenih lješnjaka ili badema 

2 žlice sjemenki po želji (prijedlog: suncokret, sezam ili sjemenke bundeve) 
1 žlica sušenih grožđica ili brusnica 

1 žlica integralnog brašna 

Y% žličice pecilnog praška 

Y% žličice vanil šećera bourbon 

1 jaje 

prstohvat soli 

50 - 60 g maslaca 

2 žlice sojinog mlijeka od vanilije (može i kravlje, zobeno...) 

po želji možete dodati malo sjeckane tamne čokolade s minimalno 70% kakaa 


PRIPREMA: 


Sve sastojke pomiješati, oblikovati kuglice promjera 2 cm i malo spljoštiti dlanovima te staviti peći na 
180"C, 15-20 minuta. Smjesa je dovoljna za otprilike 15 keksića. 


DOMAĆI ,ČOKOLINO“ 


Nema djeteta kojemu čokolino nije omiljeno jelo. Kako biste svome djetetu ili sebi (jer 
znamo da je i nama odraslima čokolino vrlo ukusan) osigurali nutritivno puno bolju verzi- 
ju omiljenog doručka, donosimo recept bez dodanog šećera, kojeg u kupovnoj varijanti, 
nažalost, ima previše. 


SASTOJCI: 


150-200 ml zobenog mlijeka (prijedlog: može i sojino, bademovo) 

4 žlice zobenih pahuljica (prijedlog: ili 45 g riže ili pak rižinih pahuljica) 
prstohvat soli 

1 žlica kakao praha 

1 žličica cejlonskog cimeta 

med ili agavin sirup po želji 

banana 

pekan orasi, po želji 


PRIPREMA: 


Skuhati zob ili rižu u mlijeku (zob otprilike 5 minuta, rižu 15 minuta). Pred kraj dodati kakao i cimet te 
zaslađivač. Kod serviranja dodati pola banane i 3-4 pekan oraha (mogu i bilo koji drugi orašasti plodovi). 
Ako želite konzistenciju sličniju čokolinu, sve skuhano možete izblendati. 


SAVJET: 


U drugoj verziji zdravog čokolina, možete, koristiti lanene sjemenke. Dakle, treba vam 1 žlica lanenih 
sjemenki koje ćete samljeti i pomiješati s 3 žlice vode te ostaviti da nabubri otprilike 5 minuta. Zatim 
1 šaku mljevenih orašastih plodova po želji i 2 datulje samljeti u blenderu. Dodati 1 žlicu kokosovog ulja, 


1 žlicu kakaa i kuhati u 2 dcl vode, dok se smjesa na zgusne. Lanene sjemenke preporučuju se ženama 
u menopauzi zbog velike količine lignana koji imaju estrogensko djelovanje. Preporučeno je držati ih u 
hladnjaku da ne užegnu, bilo bi dobro samljeti ih prije same upotrebe, a ne koristiti već mljevene 

iz dućana. 


»BUREK“ 


Za sve ljubitelje bureka od sira ovo je odlična zamjena s puno manjim unosom nepotreb- 
nih masnoća, poput biljnih ulja. Biljna ulja (suncokretovo, sojino) sadrže najviše omega-6 
masnih kiselina koje konzumiramo u prevelikim količinama, a njihovi produkti razgradnje 
uzrokuju upalne procese. Stoga treba obratiti pažnju da ne koristimo samo i isključivo ta 
ulja. Ovaj burek možete poslužiti kao doručak i uz to čašu probiotičkog jogurta (LCC, kefir, 
acidofil...). 


Ako volite špinat ili blitvu, slobodnu u smjesu za punjenje ubacite i to. 


TIJESTO: 
1 paket listova za pitu od heljde 


SASTOJCI ZA PUNJENJE: 


100 g svježeg posnog sira ili skyra 
1 jaje 
sol 


PREMAZ ZA LISTOVE: 


0,5 dl jogurta 

0,5 dl mineralne vode 

0,5 dl maslinovog ulja ili maslaca 
1 jušna žlica kukuruzne palente 


PRIPREMA: 


Sastojke za punjenje pomiješati u posudi. Sastojke za premaz zajedno pomiješati u zasebnoj posudi. 
U kalup promjera 24 cm staviti papir za pečenje. Zatim staviti 1 list tijesta (višak lista koji visi iz kalupa 
samo ostaviti da visi). List premazati premazom pa staviti 1 žlicu punjenja od sira. Na to ide novi list 
koji ćete opet premazati, staviti žlicu punjenja i peklopiti. Zatim opet premazati, staviti punjenje, 
preklopiti... Tako posložiti još 1 ili 2 reda listova i punjenja, ovisno koliko ima smjese. Onaj zadnji višak 
tijesta koji visi iz kalupa sada preklopiti po površini i premazati. 


Ovako pripremljeni ,burek“ možete sirov spremiti u hladnjak i peći ga idući dan ili ga odmah ispecite 
na 180 - 200"C, cca. 15 - 20 minuta, odnosno dok kore ne porumene. 


OSVJEŽAVAJUĆI POWER 


SMOOTHIE 


Špinat je bogat izvor antioksidansa, uz odlična antikancerogena svojstva. Sadrži topiva 
vlakna i jedan je od najboljih izvora željeza. Datulje su odličan izvor vlakana, daju energiju, 


a uz to sadrže i antioksidanse. 


SASTOJCI: 


. 200 g svježeg špinata 

. 3sušene datulje 

* 150 g banana 

* 100 g jabuke 

. Inaranča (cijeđeni sok) 

. 15glanenih sjemenki (1 južna žlica) 
* komadić đumbira 

*  kriška limuna 


Preporuka za dnevni 
unos vlakana je 38 g za 
muškarce i 25 g za žene. 
Na primjer, po 5 g vlakana 
sadrže: 


1 šalica zobenih pahuljica, 

1 komad jabuke, 

2-3 žlice lanenih sjemenki, 

2 kriške punozrnatog kruha, 
Y% šalice graha. 


ENERGETSKA VRIJEDNOST: 


. JII kcal . Mastilg 
. Proteini5g . Ugljikohidrati 69 g 


BANANA BROWNIE 


Banane su svima dostupne tijekom cijele godine, jednostavne su za ponijeti i mogu 
poslužiti kao brzi međuobrok. Mogu se i uklopiti u mnoga slatka jela, kao što su smoothiji, 
palačinke, muffini,ali i ovaj brownie. Za banane znamo da su bogate kalijem, mineralom 
koji je potreban ako u tijelu postoji neravnoteža natrij-kalij. Odnosno, ako primijetite da 
imate problema sa zadržavanjem vode, kalij može pomoći. Također, kalij pomaže i kod 
problema s povišenim krvnim tlakom. 


SASTOJCI: 


2 zrele banane 

100 g otopljenog maslaca ili kokosovog ulja 

aroma vanilije (po želji) 

100 g brašna (prijedlog: može zobeno, pirovo, pšenično) 
2-3žlice kakao praha 

malo kokosovog šećera (po želji, može i bez) 

prstohvat soli 

2 žlice kikiriki maslaca (za gornji premaz) 


PRIPREMA: 


Izgnječiti 2 banane, dodati aromu vanilije, šećer (ako želite da je slađe) i maslac. Zatim u smjesu doda- 
ti sve suhe sastojke. Sve preliti u manji kalup i na smjesu rasporediti kikiriki maslac. 
Peći na 180“C, cca. 20 - 30 minuta. 

Cejlonski cimet je povezan s povoljnim djelovanjem na inzulinsku rezistenciju, pogotovo kod žena s policis- 
tičnim jajnicima. Preporuča se uzimati i dijabetičarima za lakšu kontrolu šećera u krvi. Također, može smanjiti 


kolesterol, visoki krvni tlak i količinu masnoća u tijelu. Termički efekt hrane je veći ako u prehranu dodamo 
cimet, tj. više ćemo kalorija sagorijeti samom probavom ako ubacimo i cimet. 

ZOBENE PALAČINKE 


Palačinke su uvijek dobra ideja! Vole ih najmlađi, a vole ih i stariji. Mogu biti slastan 
doručak, mogu poslužiti kao međuobrok, a mogu biti i desert. Najvažnije je da su u svim 
kombinacijama preukusne, pa tako i u ovoj zdravoj verziji sa zobi i chia ssemenkama. 
Chia sjemenke su hrana za mozak, jer obiluju omega-3 masnim kiselinama, koje djeluju 
protuupalno. Mozak se sastoji od 60 % masti, koje moramo unijeti hranom kako bi nam 
koncentracija i pamćenje bili što bolji. 


SASTOJCI: 
1 jaje 
3 dl mlijeka (prijedlog: kravlje ili billjno, po želji) 
100 g mljevenih zobenih pahuljica 
1 žlica kakao praha 
1 mjerica whey proteina (prijedlog: okus vanilije ili čokolade, no može i bez toga) 
prstohvat soli, 
aroma vanilije ili malo sladila, po želji 


Na tavi zagrijati kokosovo ulje. Sastojke pomiješati i po 1 žlicu stavljati na zagrijanu tavu — idealna mjera 
za mini palačinke. 


NADJE: 


250 g bobičastog voća (može i smrznuto) 
1 žlica chia sjemenki 

1 žlica meda 

aroma vanilije 


PRIPREMA: 


Maline ili borovnice ili jagode staviti u lončić i zagrijati (na laganoj vatri) dok ne puste svoj sok. Kad se 
malo ohlade, ubaciti chiu i med te aromu vanilije. Ovakav džem može stajati do tjedan dana u hladn- 
jaku. Za čokoladni preljev, otopiti tamnu čokoladu s malo bademovog mlijeka ili kikiriki maslaca. 


SIROVE ENERGETSKE 
KUGLICE 


Orašasti plodovi izvor su omega-3 masnih kiselina koje povećavaju 'dobar' HDL kolester- 
ol,a snižavaju “loš' LDL te ukupnu količinu triglicerida u krvi. Vitamin E, također, možemo 
pronaći u njima. Riječ je o bitnom antioksidansu koji može spriječiti razvoj mnogih kro- 
ničnih bolesti. 


SASTOJCI: 


2 šake orašastih plodova 

sitne zobene pahuljice (do željene konzistencije) 

2 žlice kakaa 

2 žličice cejlonskog cimeta 

kokosovo ulje ili kikiriki maslac 

sušene datulje ili grožđice 

sjemenke sezama 

kokos mrvice 

med ili whey protein vanilija ili protein konoplje ili maca prah (sve po želji) 


PRIPREMA: 


U blender staviti orašaste plodove i suho voće te izmiješati dok se ne dobije smjesa teksture poput 
maslaca. U ovom slučaju vam treba jači blender ili se možete poslužiti mlincem za kavu, ali tada ne 
možete raditi veće količine odjednom. 


Dobivenu smjesu staviti u zdjelu i dalje miješati rukama. Dodati ostale sastojke po želji dok se ne do- 
bije ljepljiva smjesa od koje se prave kuglice. 


Po želji i preferencijama, mogu se preliti tamnom čokoladom pa uvaljati u kakao, kokos, mljevene 
orahe, ekspandirani amarant i slično. 


ČOKOLADA BOGATA 
MAGNEZIJEM 


Kakao je odličan izvor magnezija, kao i sjemenke, stoga ih probajte uklopiti u dane pov- 
ećanog napora (npr. u dane kada je trening, ženama se preporučuje za vrijeme menstru- 
acije ili, jednostavno, kad vam se jede slatko). Magnezij ima opuštajuće djelovanje, sman- 
juje grčeve, može smanjiti glavobolje, konstipaciju, nesanicu... 


Sezam je odličan izvor kalcija, kao i lignana. Kakao sadrži i niz drugih bioaktivnih kom- 
ponenata, kao što je teobromin koji ima stimulirajuće i opuštajuće djelovanje. 


SASTOJCI: 
50 g tamne čokolade (prijedlog: da ima više od 70% kakaa) 
1 šaka sjemenki po želji (prijedlog: buča, suncokret, sezam; veće sjemenke malo nasjeckati) 
20 ml kokosovog ulja ili slatkog vrhnja 


PRIPREMA: 


Na pari otopiti čokoladu, dodati malo kokos ulja ili slatkog vrhnja, no može i bez toga. Na papir za 
pečenje staviti smjesu, ravnomjerno rasporediti i posipati sjeckanim sjemenkama. Ostaviti da se ohla- 
di i potom natrgati na manje komadiće i čuvati u hladnjaku. 


SMOOTHIE ZA BOLJI 
POČETAK DANA 


Crveni grejp dokazano smanjuje kolesterol. Cimet može smanjiti krvni tlak, kolesterol i 
količinu tjelesne masnoće. Probiotičke bakterije iz kefira, pak, utječu na sastav crijevne 
mikroflore. Lanene sjemenke sadrže omega-3 masne kiseline i pomažu u koncentraciji, 
učenju, pamćenju. 


SASTOJCI: 


* 150 g banane 

* 170 g crvenog grejpa 

. 15gchia /lanenih sjemenki 

* 1009 kefira (prijedlog: može i acidofil, LGGC jogurt) 
. cimet po želji 


Kod konzumiranja grejpa 
treba biti oprezan ako 
uzimate neke lijekove. 

Naime, grejp ulazi u 


interakcije smnogo lijekova 
kao što su, na primjer, 
oni za snižavanje 
kolesterola. 


ENERGETSKA VRIJEDNOST: 


. 245 kcal . Masti5g 
. Proteini 7 g . Ugljikohidrati 45 g 

HOMEMADE ENERGETSKE 
PLOČICE 


Datulje su odlična zamjena za šećer, a uz to su i bogate antioksidansima i vlaknima. Od 
minerala sadrže najviše kalija pa su odlične kod problema sa zadržavanjem vode. Nara- 
vno, preporučena dnevna količina su 2 - 5 komada. 


SASTOJCI: 


. Išalica zobenih mekinja (prijedlog: može i sitne zobene pahuljice) 
. Y, šalice kakao praha/rogač prah 

. 4% šalice whey proteina vanilija ili čokolada (može i bez) 

. 2/3šalice sušenih/svježih datulja ili sušenih grožđica 

. 1/3šalice orašastih plodova 

. 4% šalice kokos mrvica 

. 4žlice kokosovog ulja 

* prstohvat soli 

. sušene smokve, marelice (po želji) 


PRIPREMA: 


Prvo usitniti zobene mekinje i staviti ih u zdjelicu sa strane. Zatim u blenderu zajedno pomiješati 
suho voće i orašaste plodove dok se ne dobije pomalo ljepljiva smjesa (poput maslaca). U to dodati i 
kokos mrvice. 


Smjesu izvaditi iz blendera i dalje ručno miješati u zdjelici - dodati usitnjene mekinje i sve preostale 
sastojke. Po želji se može staviti i malo cimeta. 


Pločice rukama oblikovati u kuglice ili duguljaste oblike (kao na slici) te uvaljati u sjemenke sezama, 
buče, suncokreta, chie ili lana. 


Ako želite biti brži, smjesu samo ravnomjerno rasporediti na papir za pečenje, otprilike do 1 cm de- 
bljine, i ostaviti par sati u hladnjaku da se stisne. Svoje pločice izrezati na željene oblike i spremne su 
za degustaciju! 


KOLAČ OD MRKVE 


Mrkva može poslužiti kao odlična grickalica kad vam se nešto jede, a ne znate što. 
Poslužite ju uz namaz od patliđana (tzv. baba ganoush), avokada (guacamole) ili slanutka 
(humus). Mrkva se može ubaciti u gotovo sva ljela na žlicu! - juhe, variva, ali i rižota, kaše te 
kao prilog, bilo kuhana ili pečena. 


SASTOJCI ZA BISKVIT: 


4 žumanjka 

1/2 šalice kokosovog šećera 

1 šalica naribane mrkve 

1 šalica mljevenih badema 

3/4 šalice brašna po izboru (prijedlog: kokosovo brašno (ne mrvice!), pirovo, zobeno, integralno) 
Pumpkin spice začin 

1/2 šalice kokosovog ulja 

1/2 pecilnog praška 

4 bjelanjka 


KREMA: 


250 g posnog sira (prijedlog: može i skyr ili krem sir) 
60 g maslaca 

aroma vanilije 

2 žlice šećera od breze (prijedlog: može i med ili stevia) 
slatko vrhnje 

sok1 naranče 


PRIPREMA: 


Sastojke za biskvit izmiješati i na kraju dodati zasebno izmiksana 4 bjelanjka, tzv. snijeg od bjelanjaka. 
Prebaciti u kalup i staviti peći na 180"C, otprilike 30 min. 


Kad se biskvit ohladi, razrezati na pola. Malo ga poprskati narančinim sokom pa na to staviti kremu 
od sira i poklopiti drugim dijelom biskvita. Zatim opet i na ovaj sloj biskvita ravnomjerno posuti sok 
od naranče. Kad se malo upije, staviti istučeno slatko vrhnja i posipati sseckanim bademima. 


ta 


180%C 


minu 


350 


JUHA OD BROKULE 


Brokula je niskokalorična namirnica, kao što je i većina povrća. Ubraja se u skupinu ku- 
pusnjača koje dokazano djeluju povoljno na kronične bolesti. Odličan je izvor kalcija, 
fitokemikalija kao što je sulforafan s dokazanim antikarcinogenim djelovanjem, i obiluje 
željezom i vlaknima. 


SASTOJCI: 


1 manja glavica brokule 

1 krumpir 

2 režnja češnjaka 

malo maslinovog ulja 

1 dl slatkog vrhnja 

sjeckani peršin 

začini 

sjemenke (prijedlog: suncokret, sezam, zobene pahuljice) 


PRIPREMA: 


Prvo staviti kuhati krumpir i brokulu. Kad omekšaju, procijediti i staviti u blender s malo vode u kojoj 
se kuhalo (nikako ne sva voda). U drugoj posudi na maslinovom ulju dinstati češnjak pa dodati broku- 
lu i krumpir. Dodati sol, papar i druge začine po želji te slatko vrhnje (može i bez). Na kraju dodati 
sjeckani peršin, a prije serviranja posuti sjemenkama ili zobenim pahuljicama. 


DOMAĆA GRANOLA 


Svakodnevim unosom nezasićenih masnih kiselina iz orašastih plodova, poput sjemen- 
ki lana i chie, djelujemo protuupalno na krvne žile, čuvamo srce te održavamo normalni 
krvni tlak. 


SASTOJCI: 


. 2šalice zobenih pahuljica 

. 2bjelanjka (istući) 

. 2žličice začina po želji (prijedlog: cejlonski cimet, burbon vanilija, kardamom) 
. 3žlice kokosovog ulja 

* Ižlica meda 

. 2žlice sjemenki (prijedlog: suncokret, buča, sezam) 

. 3šake sjeckanih orašastih plodova 

*. Išaka sušenih brusnica 

* Ižlica kokos mrvica 

. prstohvat soli 


PRIPREMA: 


Sve pomiješati i staviti u zagrijanu pećnicu na 150*C oko 20 minuta. Nakon 10 minuta još jednom 
promiješati. Gotovo ostaviti preko noći da se ohladi pa ujutro, po želji, dodati sušeno voće - poput 
brusnica. Možete dodati i red tamne čokolade. 


ZKP 


Saša RSG EVE 


SMOOTHIE ZA 
MLADOLIKOST KOŽE 


Borovnice predstavljaju izvor antioksidansa koji štite od štetnog djelovanja slobodnih 
radikala, djeluju na jačanje kolagena i sprječavaju pucanje malih krvnih kapilara. Također, 
izvor su vlakana koji dulje održavaju osjećaj sitosti. 


SASTOJCI: 


100 g borovnica 

100 ml grčkog jogurta 

30 g zobenih pahuljica 

1 kolutić đumbira ili đumbir u prahu 
cimet po želji 


Budući da kupovni voćni 
jogurti sadrže dosta šećera, 
svakako vam predlažemo 
pripremu vlastite verzija 


jogurta ili smoothija. Imajte 
na umu da, recimo, jedan 
voćni jogurt sadrži čak 
4 žlice šećera. 


ENERGETSKA VRIJEDNOST: 


* 306 kcal . Masti12g 
* Proteini 7 g . Ugljikohidrati 43 g 


KREKERI SA SJEMENKAMA 


Krekere možete grickati same ili uz neki namaz, poput humusa, riblje paštete, namaza od 
svježeg sira pomiješanog s bučinim uljem i slično. Jednostavno ih je ponijeti na posao i 
odličan su međuobrok. 


SASTOJCI: 


100 g kukuruznog brašna (ili heljdinog) 
100 g integralnog pšeničnog brašna 
10 g sezama 

20 g sjemenki suncokreta 

1 žica psyllium ljuskica 

1 žlica lana (mljevenog) 

100 ml tople vode 

50 g masti 

50 g maslaca 

2 žličice soli 


PRIPREMA: 


Prvo povezati sve suhe sastojke i mast te maslac u mrvičastu smjesu pa dodati sol i vodu. Tijesto os- 
taviti da odstoji pola sata u hladnjaku zatim ga razvaljati na debljinu 2-3 milimetra. Pomoću modlica 
napraviti željeni oblik (ili možete samo izrezati duge trakice). Peći na 200*C oko 10 minuta, odnosno, 
čim počnu dobivati lagano smeđu boju gotovi su. 


10 


minuta 


JUHA OD BUNDEVE 


Buča, osim što u svom sastavu ima dosta vode i niskokalorična je, bogata je i beta ka- 
rotenom koji se u organizmu pretvara u vitamin A. Vitamin A potreban je Za zdravlje očiju, 
a s obzirom da je vitamin topiv u mastima, preporuka je konzumirati ga zajedno s njima. 


SASTOJCI: 


300 - 400 g buče 

1 mrkva 

komad celera 

2 režnja češnjaka 

malo maslinovog ulja 
začini kurkuma i đumbir 
sjemenke po želji bučine 
bučino ulje 

1 žlica grčkog jogurta 


PRIPREMA: 


Buču začiniti i ispeći u pećnici ili kuhati. Na maslinovom ulju dinstati češnjak pa dodati celer i mrkvu, 
malo vode i začine. Kuhanu ili pečenu buču dodati na kraju i sve usitniti štapnim mikserom. Prije ser- 
viranja, upotpuni bučinim sjemenkama ili zobenim pahuljicama, malo bučinog ulja i grčkog jogurta. 
U juhu se može dodati malo kokosovog mlijeka, ali sasvim je ukusna i bez toga. 


PUNJENE PIROVE 
PALAČINKE 


Pirovim brašnom povećavate unos vlakana koja djeluju povoljno na probavni sustav i 
dulje drže osjećaj “sitosti! od rafiniranih žitarica. Ovaj obrok sadrži i proteine iz sira i šun- 
ke, i povrće, i poželjnu količinu ugljikohidrata. Svakako je preporuka salata po izboru kao 


prilog. 


SASTOJCI ZA PALACINKE: 
2 jaja 
200 g integralnog pirovog brašna 
1 dl mineralne vode 
1 dl mlijeka (po potrebi dodati još malo) 
prstohvat soli 


SASTOJCI ZA PUNJENJE: 
svježi sir 
povrće (prijedlog: blitva, špinat, paprika, grašak, kukuruz) 
kuhana šunka 
vrhnje 


PRIPREMA: 

Nakon što su palačinke ispečene, punjenje može biti po želji i mogućnostima. Pomiješati svježi sir s 
malo tvrdog sira, dodati povrće po izboru i šunku. Zamotati palačinke i staviti peći u pećnicu. Posipati 
s malo sira ili preliti s malo vrhnja. 

»POMFRIT“ OD BATATA 


Batat je, kao i bundeva, izvor beta karotena, ali i brojnih drugih korisnih sastojaka kao 
što su fitosteroli koji reguliraju povišen kolesterol u krvi. U usporedbi s običnim krumpi- 
rom, dosta je slađi, ali ima niži glikemijski indeks. Postoji više vrsta batata pa tako možete 
pronaći onaj bijele, narančaste ili ljubičaste boje. 


SASTOJCI: 


2 batata 
Začini: sol, crvena paprika, chilli papričica, češnjak u prahu 
2 žlice maslinovog ulja 


PRIPREMA: 


Batat narezati na željene komade. Staviti ih u posudu, začiniti, dodati malo maslinovog ulja i zatim 
poslagati na papir za pečenje. Peći na 200“C, otprilike 15 minuta. 


SAVJET: 


Pomfrit može jesti i sam, kao snack, a može vam i poslužiti kao prilog uz glavno jelo. UZ batat izaberite 
neki izvor proteina (komad ribe, mesa, jaja, sir, mahunarke) i povrće po izboru. Predlažemo tunu i brokulu. 


ENERGETSKI SMOOTHIE 


Avokado je izvor nezasićenih masnoća, bogat je i proteinima, vlaknima te sadrži velike 
količine kalija. Neutralnog je okusa, ali daje odličnu konzistenciju napitcima - želite li 
smoothie, prema receptu dodajte više vode; želite li mousse, dodajte manje vode. 


SASTOJCI: 


. 150 g banana 

. 60gavokada 

. 2čajne žličice kakaa u prahu 
. 2sušene datulje 

. cimet po želji 

. voda po potrebi 


S obzirom da je 
avokado izvor masnoća, 
zagarantirana je i veća sitost 
smoothija jer nas masnoće 


dulje drže sitima od, 
na primjer, samo 
ugljikohidrata kao 
što je voće. 


ENERGETSKA VRIJEDNOST: 


. 288,5 kcal . Masti9g 
* Proteini 6 g . Ugljikohidrati 50 g 


15 


minuta 


200*%C 


PIZZA S TIJESTOM 
OD CVJETAČE 


Cvjetača je niskokalorična namirnica zbog velike količine vode koju sadrži. Bogata je 
vlaknima, antioksidansima i kolinom. Kolin je bitan Za brojne funkcije, između ostalog za 
zdravlje jetre i srca. 


SASTOJCI: 


1 srednja glavica cvjetače 
1 mozzarella 

1 veće jaje 

1 žlica Psyllium ljuskica 
sol, papar, origano 

umak od rajčice 

šunka, sir, masline 


PRIPREMA: 

Cvjetaču oprati i u sjeckalici usitniti, zatim procijediti kroz gazu ili kuhinjsku krpu da bi se reduci- 
rao višak vode. U cvjetaču dodati jaje, ljuskice, sol, papar i naribanu mozzarellu. Posložiti na papir za 
pečenje i rukama formirati oblik. Peći na 200“C, cca. 15 - 20 minuta. 


Na tijesto staviti umak od rajčice i nadjev po želji (šunka, sir, gljive, povrće) te peći još 5 - 10 minuta. 


SALATA MIX 


Salate su odličan obrok, u bilo koje doba godine i bilo koje doba dana. Ljeti možda po- 
najviše jer organizam traži nešto hladno. Za salate doista nema ograničenja pa uključite 
maštu i dozvolite si kombinaciju što šarenijih namirnica. 


SASTOJCI: 


kvinoja (kuhana i ohlađena) 

svježi krastavac 

ljubičasti luk 

slanutak 

mini rajčice 

crne masline 

rukola 

sjemenke kima 

mljevene sjemenke lana 

aceto balzamico, maslinovo/bučino ulje 
so 


PRIPREMA: 


Povrće oprati i narezati. Dodati preostale sastojke i začiniti po želji. 


RIŽA S PORILUKOM, 
PURETINA I NAR 


Nar ili šipak bogat je antioksidansima kao što je vitamin C te polifenolima koji sprječavaju 
oštećenje krvnih žila. 


SASTOJCI: 
pola šalice riže (možete koristiti integralnu ili kombinaciju basmati i divlje riže) 
maslinovo ulje, maslac 
100 g puretine izrezane na kockice i marinirane 
100 g brokule, 
Y%> glavice luka 
5-6 gljiva 
sjemenke po želji (prijedlog: bundeva, suncokret, lan) 
nar/šipak 


PRIPREMA: 


Puretinu marinirati u malo narančinog soka, dodati sol, papar, crvenu papriku, malo ljute paprike i 
žlicu maslinovog ulja. Ostaviti u marinadi nekoliko sati ili cijeli dan. 


Rižu skuhati u temeljcu ili u običnoj vodi, prema mogućnostima. Pod kraj kuhanja ubaciti kockicu 
maslaca. Skuhati zasebno par cvjetova brokule ili ih ubaciti u rižu pred kraj kuhanja. 


Posebno dinstati malo luka na maslinovom ulju pa dodati puretinu. Zatim dodati gljive, malo podlijati 
temeljcem i kuhati još par minuta. Na kraju dodati nar! 


RAVNOTEŽA 
NAMIRNICA 


Pravi put do postizanja vitkosti uključuje uvođenje pravilnih prehrambenih navika čija su 
osnovna načela ravnoteža, umjerenost i raznolikost u svakodnevnom izboru namirnica. 
Gladovanje i stroge restriktivne dijete neće donijeti željene dugoročne rezultate već iskl- 
jučivo promjene prehrambenih navika koje postaju stilom života. 


Ključ 'uspjeha' leži u tome da pronađete neki balans u svemu, kako s obvezama zbog 
količine stresa, tako i s adekvatnim spavanjem, tjelesnom aktivnošću i pravilnom preh- 
ranom koja nam osigurava potrebne nutrijente. Pravilna prehrana ne znači 'idealno' svaki 
dan. Ali podrazumijeva da u svoju prehranu svakodnevno uključite: 


SASTOJCI: 


. dovoljno povrća u obliku juha, variva, salata, kuhanog ili pečenog povrća kao prilog, ili fermentirano 
povrće; 

* vlakna koja su najviše deficitarna u našoj prehrani. Ima ih u sjemenkama, orašastim plodovima (10-15 
komada dnevno), mahunarkama, cjelovitim žitaricama te voću i povrću; 

. adekvatan unos proteina raspodijeljenih po obrocima, iz mesa, ribe, jaja. 

. Preporuka su i mliječni proizvodi poput sireva (skyr, zrnati sir, posni sir, mozzarella) i probiotički jogurti 
(domaći kefir, LCC, bioaktiv, acidofil); 

. voće (2-3 porcije dnevno); 

. kvalitetne masnoće (maslinovo ulje, kokosovo ulje, repičino ulje, sjemenke i orašasti plodovi). 


KALORIJSKA VRIJEDNOST 
NAMIRNICA 


Kalorijska vrijednost 100g Kalorijska vrijednost serviranje 


Mlijeko punomasno 64 1 šalica = 162,5 kcal 
Mlijeko 1,8% m.m. 49 1 šalica = 122,5 kcal 
S Čokoladno mlijeko 92 1 šalica = 230 kcal 
š Bademovo mlijeko 24 1 šalica = 60 kcal 
g Jogurt 3,2% m.m. 61 1 šalica = 152,5 kcal 
5 Probiotički jogurt 55 1 šalica = 137,5 kcal 
E Vrhnje za kuhanje 207 1 žlica = 31 kcal 
o Gauda 392 30g = 118 kcal 
ri Feta sir 264 30g = 79 kcal 
= Svježi kravlji 95 50g = 47,5 kcal 
Posni sir 78 50g = 39 kcal 
Kozji sir 452 30g = 136 kcal 
Govedina 150-330 809 = 104 - 264 kcal 
S Svinjetina 160-370 80g = 128 - 296 kcal 
g Teletina 113-204 809 = 90 - 163 kcal 
S Pileća prsa Tl6 92,6 kcal 
s Pureći batak 186 149 kcal 


Goveđi hamburger 360 859 = 306 kcal 


Kalorijska vrijednost 100g Kalorijska vrijednost serviranje 


Hrenovke (pileće meso) 223 30g (1 komad) = 67 kcal 
Svinjska kobasica 360 30g = 108 kcal 
Mesna pašteta 325 159 = 49 kcal 
Zimska salama 450 30g = 135 kcal 
= Mortadela 415 30g = 125 kcal 
g Pureća prsa 96 30g= 29 kcal 
S Jaje kokošje 75 50g = 38 kcal (kuhano) 
5 Lososa 142 809 = 114 kcal 
E Brancin 97 80g = 78 kcal 
E Oslić ZA 80g = 57 kcal 
£ Srdela 98 809 = 78 kcal 
> Tuna 62 80g = 50 kcal 
Lignja 175 809 = 140 kcal 
Škampi 9] 80g = 73 kcal 
Tuna u ulju 289 809 = 230 kcal 
Tuna u salamuri 117 80g = 94 kcal 
Blitva 12 1009 = 12 kcal 
Zelena salata 14 100g = 14 kcal 
Cvjetača 25 100g = 25 kcal 
Svježi krastavci 14 100g = 14 kcal 
Rajčica 14 1 komad (110g) = 15 kcal 
Mrkva 36 1 komad (609) = 15 kcal 
Krumpir 80 1 komad (2009) = 160 kcal 
Pomrfrit 292 80g (mala porcija u McD) = 239 kcal 
Šampinjoni 16 80g = 13 kcal 
Grah kuhani 123 75g = 92 kcal 
Grašak smrznuti 53 3/4 šalice (100g) = 53 kcal 


Slanutak (konzervirani) TI9 75g = 89 kcal 


Žitarice i proizvodi 


\ 


Cornflakes 

Muesli s čokoladom 
Zobene pahuljice 
Špageti 

Integralni kruh 
Bijeli pšenični kruh 


Limun 

Naranča 
Borovnice 
Jagode 

Jabuka 

Kruška 

Banana 

Grožđe 

Ananas 

Sušene grožđice 


Badem 


Bistra juha od povrća 
Krem juha od gljiva 


Pileća juha s tjesteninom 


Kalorijska vrijednost 100g 


368 
384 
372 
350 
206 
234 


12 
B5 
56 
26 
40 
40 
79 
60 
46 
246 
565 


28 
59 
23 


Kalorijska vrijednost serviranje 


30g = 110 kcal 
50g = 192 kcal 
30g = 112 kcal 
609 = 210 kcal 
1 kriška (509) = 103 kcal 
1 kriška (509) = 117 kcal 


1 komad (709) = 8 kcal 

1 komad (100g 

3/4 šalice (1009) = 56 kcal 
1 šalica (150g) = 39 kcal 

1 komad (1209) = 48 kcal 
1 komad (1209) = 48 kcal 
1 komad (1209) = 118 kcal 
15 zrna (909) = 54 kcal 
3/4 šalice (120g) = 55 kcal 
2 žlice (209) = 49 kcal 

6 komada (89) = 45 kcal 


1 tanjur (240ml) = 67 kcal 
1 tanjur (240ml) = 142 kcal 
1 tanjur (240ml) = 55 kcal 


Kalorijska vrijednost 100g Kalorijska vrijednost serviranje 


Palačinka 229 1 komad (409) = 92 kcal 
Muffin (bez čokolade) 255) 1 komad (309) = 71 kcal 
Keksi sa čokoladnim preljevom 524 3 komada (189) = 94 kcal 
Mliječna čokolada 528 3 kockice (159) = 80 kcal 
Čokoladni namaz 5354 1 žlica (159) = 80 kcal 
5 Tamna čokolada 47 3 kockice (159) = 7 kcal 
š Instant kakao 375 2 žličice (10g) = 38 kcal 
o Sladoled 154 1/2 šalice (66g) = 102 kcal 
Kk Čips 559 1 šalica (50g) = 280 kcal 
g Slani štapići sa sezamom 541 25g = 135 kcal 
Gazirana pića 45 1 šalica (250ml) = 113 kcal 
Majoneza 2 1 žličica (59) = 37 kcal 
Ulje suncokretovo 900 1 žličica (59) = 45 kcal 
Instant kava s okusom vanilije 443 18,59 u pakiranju = 82 kcal 


Kava instant 100 18g = 56 kcal 


NUTRICIONISTIČKO 
SAVJETOVANJE | IZRADA 
PLANA PREHRANE 


Prehrana je važan dio zdravog načina života. Bez tri temelja pravilne prehrane koji 
uključuju ravnotežu, umjerenost i raznolikost, postoji mogućnost da nećete imati 
dovoljno energije za svakodnevne aktivnosti, a zdravlje izlažete riziku. 


Nutricionističko savjetovanje obuhvaća procjenu trenutačnog zdravlja i prehrambenih 
navika, kao i razinu tjelesne aktivnosti. Na temelju dobivenih parametara, naš nutricionist 
će analizirati i procijeniti nutritivni status organizma, izmjeriti koliko energije zahtijeva Vaš 
životni stil, te izraditi smjernice koje će mu pomoći u izboru optimalnih namirnica i fizičke 
aktivnosti kako bi postigao i zadržao željene rezultate. 


NUTRICIONISTIČKO SAVJETOVANJE JE IDEALNO ZA ONE KOJE ŽELE: 


Podići razinu energije za svakodnevne aktivnosti 

Podići raspoloženje 

Smanjiti i kontrolirati tjelesnu težinu 

Smanjiti simptome kožnih bolesti 

Smanjiti simptome kroničnih bolesti (visoki tlak, artritis...) 
Podići imunološki sustav 


IZRADA JELOVNIKA (PLANA PREHRANE) 


Planiranje prehrane podrazumijeva sastavljanje plana o vrsti namirnica i obroka prema energetskim i 
prehrambenim potrebama, primjenjujući prehrambene standarde. Prehrambeni standardi predstavljaju 
preporučeni dnevni unos energije, hranjivih i zaštitnih tvari neophodnih za održavanje fizioloških 
funkcija organizma i zdravlje pojedinca. Individualni plan jelovnika radimo na bazi tjedan dana, dva 
tjedna ili mjesec dana, a namijenjen je za usvajanje pravilnih prehrambenih navika, te kao pomoć u 
izboru optimalnih namirnica. 


CENTAR ZA OBLIKOVANJE 
TIJELA 


Moderne i sofisticirane tehnologije doprinijele su razvoju neinvazivnih tretmana koji će 
rezultirati onim što želite - zategnutom kožom, redukcijom celulita, smanjenjem obujma 


Zagrebu i Splitu. 


Masne se naslage najčešće skupljaju oko struka, na bedrima i koljenima pa stvaraju 
frustracije, a celulit je česta pojava neovisno o figuri. Činjenica je da je jako teško izgubiti 
naslage na točno određenim mjestima i oblikovati ciljane zone, ali sinergija inovativnih 
tretmana i personalizirani pristup u Poliklinici Bagatin pomoći će vam u postizanju 
željenog cilja. 


INDIVIDUALNE KONZULTACIJE 


Svaki početak uspješne priče započinje s individualnim i cjelovitim konzultacijama svake klijentice i 
klijenta. Svi naši stručnjaci kontinuirano se educiraju jer poznavanje problematike, mogućnostima novih 
tehnologija te dugogodišnje iskustvo siguran su recept za uspjeh. 


PONUDA TRETMANA 


Centar za oblikovanje tijela Poliklinike Bagatin neprestano se obogaćuje novim i sofisticiranim 
tehnologijama koje su pokazale vrhunske rezultate u učvršćivanju figure, smanjenju opsega tzv. 
kritičnih regija, zatezanju kože, redukcije celulita i masnih naslaga ili naglašavanju mišića. 


U nekoliko tretmana možete postići željene rezultate. Ovisno o željenom učinku, ponuda je raznolika: 


NEINVAZIVNI PROGRAM: KIRURŠKI PROGRAM: 
Med Contour Multipower ultrazvučna terapija *  VASERlIipo ultrazvučna liposukcija 
Venus Legacy multipolarna radiofrekvencija . Abdominoplastika 


Zerona hladni laser 

Emerald hladni laser 

Limfna drenaža 

Renew lift ultrazvučno oblikovanje tijela 
CoolSculpting kriolipoliza 

Z WavePro terapija udarnim valovima 

Z Field Dual elektromagnetska stimulacija mišića 


Visokospecijaližirana poliklinika za 
estetsku kirurgiju, stomatologiju i 
dermatologiju 


Utemeljena kao ordinacija 1995. godine, Poliklinika Bagatin danas je vodeća poliklinika za 
estetsku kirurgiju, stomatologiju i dermatologiju u Hrvatskoj. UZ pomoć stručnog i pre- 
danog medicinskog osoblja, možemo se pohvaliti s gotovo 25 godina tradicije i iskustva u 
pružanju vrhunskih zdravstvenih i estetskih usluga našim klijentima. 


U Zagrebu, svoje djelatnosti smo podijelili na dvije lokacije. U prostorima u Green Gold 
Toweru nudi se široka paleta estetskih tretmana za lice i tijelo s naglaskom na pom - 
lađivanje i oblikovanje tijela. Naš, a ujedno i najbolji dermatološki odjel u Europi za 2018. 
godinu, uključuje preglede i liječenja te laserske tretmane s čak 9 vrhunskih medicinskih 
lasera pomoću kojih se mogu ukloniti gotovo sve estetske problematike kože, od nežel- 
jenih dlačica, kapilara, bora pa sve do promjena na koži poput madeža ili ožiljaka. 


U najmodernijem Dental centru u Zagrebu i okolici pružamo vrhunsku stomatološku 
uslugu te brigu o zdravlju zubi i ljepoti osmijeha. Naglasak naših stomatoloških usluga je 
na estetskoj stomatologiji, oralnoj kirurgiji, implantologiji, ortodonciji i SD dijagnostici. 


Na novoj lokaciji u Donjem gradu nalazi se druga Poliklinika koja više od dvadeset godina 
nudi usluge maksilofacijalne, opće i plastične kirurgije. Doktor medicine Dinko Bagatin, 
čija je specijalnost opća i plastična kirurgija, i doktor Tomica Bagatin, maksilofacijalni kiru- 
rg te plastični kirurg glave i vrata, nastavili su praksu svog oca, prof.dr.sc. Marija Bagatina, 
renomiranog maksilofacijalnog kirurga. Danas, zahvaljujući estetskoj kirurgiji, poboljšava- 
ju kvalitetu života osoba kojima je to potrebno. 


Treća lokacija Poliklinike Bagatin nalazi se u Splitu, u Dioklecijan Hotel & Residenceu, 
gdje pružamo vrhunsku uslugu od pet zvjezdica u području stomatologije, kozmetologi- 
je, estetske dermatologije te male kirurške zahvate. Kombinacijom najnovijih tehnologi- 
ja na tržištu te visoko educiranog medicinskog osoblja, postižemo vrhunske rezultate i 
neosporivo zadovoljstvo kod klijenata što je za nas jedino mjerodavno. 

Ovaj dokument zajedno s fotografijama sadržanima u istome predstavlja intelektualno 
vlasništvo Poliklinike Bagatin / Bagatin Med-a te je kao takav zaštićen zakonom, ili se 
koristi sukladno odobrenju nositelja autorskih prava te nositelja prava na žigovima i/ 

ili dizajnu, kao i sukladno drugim potrebnim odobrenjima. Slijedom navedenog, na isti 
dokument kao i fotografije sadržane u istome primjenjuju se odredbe Općih uvjeta 
korištenja internet stranice Poliklinike Bagatin / Bagatin Med-a kojima je propisana 
zaštita intelektualnog vlasništva. 

